09/08/2012 | Administración LocalMunicipal
Cambre
Bases reguladoras e convocatoria do programa axudas municipais á creación de empresas - Programa Cambre Emprende 2012

O pleno da Corporación do Concello de Cambre, en sesión ordinaria do 26 de xullo de 2012, acordou aprobar as BASES REGULADORAS E CONVOCATORIA DO PROGRAMA AXUDAS MUNICIPAIS Á CREACIÓN DE EMPRESAS – PROGRAMA CAMBRE EMPRENDE 2012, tal e como se transcriben a continuación: 1.1. A convocatoria de subvencións municipais á creación de empresas do Concello de Cambre, programa “Cambre Emprende”, ten por obxecto incentivar a creación de empresas e fomentar a actividade económica de acordo ao disposto na Lei 9/2007, do 13 de xuño, de subvencións de Galicia; no que resulte de aplicación a lei 38/2003, do 17 de novembro, xeral de subvencións e o seu regulamento de desenvolvemento aprobado polo Real decreto 887/2006, do 21 de xullo, e no título V “Subvencións” das bases de execución do orzamento do exercicio 2012 do Concello de Cambre.1.2. A xestión destas axudas realizarase de acordo cos seguintes principios: a) Publicidade, transparencia, concorrencia, obxectividade, igualdade e non discriminación. b) Eficacia no cumprimento dos obxectivos fixados. c) Eficiencia na asignación e utilización dos recursos públicos.1.3. A cantidade global máxima para esta convocatoria ascende a sesenta mil euros (60.000 euros), con cargo á aplicación orzamentaria 2012 433 470, “Axudas para emprendedores”. En calquera caso, a concesión de subvencións quedará condicionada á existencia de crédito axeitado e suficiente nesta aplicación orzamentaria. A finalidade deste programa é contribuír á posta en marcha de novos proxectos empresariais emprendidos no Concello de Cambre de forma individual ou a través de microempresas, e pequenas empresas, independentemente da súa forma xurídica, que faciliten a creación do seu propio posto de traballo para as persoas desempregadas que os leven a cabo. Para a definición de micro empresas e pequenas empresas deberase ter en conta o Regulamento (CE) núm.800/2008, da Comisión, do 6 de agosto de 2008 (DOUE L 214/3, do 9 de agosto), que define a pequena e mediana empresa, no seu anexo I, e que entende por tal aquela entidade que, independentemente da súa forma xurídica e sempre que estea validamente constituída no momento da presentación da solicitude, exerza unha actividade económica, salvo as que teñan a consideración de entidade sen ánimo de lucro que quedan exlcuídas desta convocatoria. Dentro deste concepto de empresa, as pequenas e medianas empresas defínense e subdivídense, a súa vez, segundo se indica a continuación: - Mediana empresa, a que empregue a menos de 250 persoas e cuxo volume de negocio anual non exceda de 50 millóns de euros cuxo balance xeral anual non exceda de 43 millóns de euros. - Pequena empresa, a que empregue a menos de 50 persoas e cuxo volume de negocio anual ou balance xeral anual non exceda de 10 millóns de euros. - Microempresa, aquela que conte con menos de 10 empregados, cuxo volume de negocio anual ou balance xeral anual non exceda de 2 millóns de euros. Ao abeiro do programa Cambre Emprende 2012 as axudas dirixiranse ás altas no Réxime Especial dos/as Traballadores/as por contra propia ou Autónomos/as (RETA) ou nalgunha das mutualidades dos colexios profesionais que, cumprindo os requisitos e condicións establecidas nel, se formalicen desde o 1 de xaneiro ao 30 de xuño de 2012, ambos os dous incluídos.2.2.1. Poderán ser beneficiarias da axuda deste programa as persoas físicas que reúnan os seguintes requisitos: - Que estean desempregadas no momento de iniciar a actividade empresarial. - Que se dean de alta no RETA ou nalgunha mutualidade dos colexios profesionais, ben como titulares ou cotitulares do negocio ou explotación ou ben como socios/as promotores/as no caso de sociedades mercantís. - Que desenvolvan a súa actividade empresarial no Concello de Cambre nos seguintes termos: ○ En caso de desenvolver a súa actividade a través dun establecemento permanente, que este se atope radicado no termo municipal de Cambre. ○ En caso de que para o exercicio da actividade non se dispoña de establecemento permanente, que o domicilio fiscal da empresa estea dentro do termo municipal de Cambre. - Que desenvolvan esta actividade como mínimo durante un ano, que se contará a partir do día de alta no RETA ou na mutualidade do colexio profesional do que se trate. - Que non desenvolvesen como traballadores/as autónomos/as: ○ A mesma ou similar actividade en Cambre durante os seis meses inmediatamente anteriores á data de inicio da nova actividade. Para estes efectos, entenderase por mesma actividade a coincidencia a nivel de tres díxitos da CNAE. ○ Calquera outra actividade nos tres meses inmediatamente anteriores á data de inicio da nova actividade. Entenderase por persoa desempregada a que careza de ocupación segundo o informe de vida laboral da Tesourería Xeral da Seguridade Social e, se é o caso, segundo o certificado da mutualidade do colexio profesional, o día anterior á data da súa solicitude de alta no correspondente réxime da Seguridade Social ou mutualidade de colexio profesional. Entenderase como data de inicio da actividade empresarial a da solicitude de alta no RETA ou na mutualidade do colexio profesional do que se trate.2.2.2. Non poderán obter a condición de beneficiarios do programa regulado nesta orde as persoas en que concorran as circunstancias sinaladas no punto 2 do artigo 10 da Lei 9/2007, do 13 de xuño de subvencións de Galicia: a) Ser condenadas mediante sentenza firme á pena de perda da posibilidade de obter subvencións ou axudas públicas. b) Solicitar a declaración de concurso, ser declaradas insolventes en calquera procedemento, acharse declaradas en concurso, estar suxeitas a intervención xudicial ou ser inhabilitadas conforme á Lei concursal sen que conclúa o período de inhabilitación fixado na sentenza de cualificación do concurso. c) Dar lugar, por causa da que fosen declaradas culpables, á resolución firme de calquera contrato subscrito coa administración pública. d) Estar incursa a persoa física, os/as administradores/as das sociedades mercantís ou quen ostente a representación legal doutras persoas xurídicas nalgún dos supostos de incompatibilidades que estableza a normativa vixente. e) Non estar ao día no cumprimento das obrigas tributarias ou fronte á Seguridade Social ou ter pendente de pagamento algunha débeda coa administración pública da Comunidade Autónoma de Galicia nos termos regulamentariamente establecidos. f) Ter a residencia fiscal nun país ou territorio cualificado regulamentariamente como paraíso fiscal. g) Non estar ao día do pagamento de obrigas por reintegro de subvencións nos termos regulamentariamente establecidos. h) Ser sancionada mediante resolución firme coa perda da posibilidade de obter subvencións segundo a lei 9/2007, do 13 de xuño, de subvencións de Galicia, ou a Lei xeral tributaria.2.2.3. Non poderán obter a condición de beneficiarios do programa regulado nesta orde as persoas en que concorran as circunstancias sinaladas no artigo 46 bis do Texto refundido da Lei sobre infraccións e sancións na orde social, aprobado polo Real decreto lexislativo 4/2000, de 4 de agosto. As axudas, a fondo perdido, subvencionarán ata o 100% das cotas efectivamente pagadas dos 6 primeiros meses naturais do exercicio da actividade correspondentes ao RETA ou á mutualidade do colexio profesional de que se trate, tomando como referencia a base mínima de cotización para o ano 2012 do RETA. Para as cotas das mutualidades dos colexios profesionais tomarase como base para subvencionar o mesmo importe que a sinalada para o RETA, no caso de que aquela excedese a contía desta. En caso contrario, só será subvencionable ata o 100 % da contía realmente aboada como cota na mutualidade correspondente. A porcentaxe definitiva de subvención será a resultante da regra de tres directa que relacione o importe total consignado na aplicación orzamentaria 2012 433 470 e o número e importe total das solicitudes de subvención que cumpran todos os requisitos sinalados neste programa sobre o importe correspondente a cada solicitude individual. Esta subvención é incompatible con calquera outra subvención polo mesmo concepto do proxecto ou actividade empresarial outorgada por outras institucións e, nomeadamente, as subvencións para as cotas do RETA ou da mutualidade de colexio profesional a través do cobro da prestación por desemprego na súa modalidade de pago único. As solicitudes de axudas e subvencións dirixiranse ao alcalde do Concello de Cambre e presentaranse en calquera dos rexistros do Concello de Cambre ou por calquera das formas previstas no artigo 38.4 da Lei 30/1992, do 26 de novembro, modificada pola Lei 4/1999, o 13 de xaneiro, de réxime xurídico das administracións públicas e do procedemento administrativo común. O prazo específico para a presentación de solicitudes será dun mes tras o pagamento da última cota subvencionable do RETA ou da mutualidade profesional da que se trate. Entenderase como último día de prazo o correspondente ao mesmo ordinal do día da solicitude de alta na Seguridade Social ou mutualidade de colexio profesional. Nos casos das altas producidas nos meses de xaneiro, febreiro e marzo de 2012, o prazo específico rematará o 30 de setembro de 2012. O prazo xeral para a presentación de solicitudes de axudas finalizará o 10 de decembro de 2012, inda que non transcorrese o prazo específico da solicitude. En todos os casos, se o último día de prazo fose inhábil, entenderase prorrogado ao primeiro día hábil seguinte, e se no mes de vencemento non houbese día equivalente ao inicial do cómputo, entenderase que o prazo expira o último do mes.6.1. A solicitude desta axuda comportará a autorización pola persoa interesada ao órgano xestor para solicitar as certificacións que deba emitir a Axencia Estatal da Administración Tributaria, a Tesouraría Xeral da Seguridade Social, a Consellería de Facenda da Xunta de Galicia e o Concello de Cambre, segundo establecido no artigo 20 da Lei 9/2007, do 13 de xuño, de subvencións de Galicia.6.2. Mediante a presentación da solicitude de subvención a persoa interesada dá expresamente autorización ao Concello de Cambre para incluír e facer públicos os datos relevantes referidos á axuda recibida. Os dereitos de acceso, rectificación, consulta, cancelación e oposición de datos de carácter persoal poderán exercerse ante o Concello de Cambre como responsable dos ficheiros, de conformidade coas prescricións da Lei orgánica 15/1999, do 13 de decembro, de protección de datos de carácter persoal. As solicitudes deberanse presentar nos modelos normalizados que figuran como anexos numéricos a estas bases reguladoras e deberán ir acompañadas do orixinal ou copia compulsada de: a) Fotocopia do DNI ou NIE da persoa solicitante debidamente compulsada. b) Fotocopia compulsada do CIF e fotocopia compulsada do contrato de constitución, no caso de sociedades non mercantís. c) Fotocopia compulsada do CIF e fotocopia compulsada das escrituras de constitución debidamente rexistradas, no caso de sociedades mercantís, xunto coa fotocopia compulsada do poder do representante legal da entidade. d) Fotocopia compulsada da declaración censual de alta da Axencia Tributaria (modelos 036 e/ou 037) e, se é o caso, alta no Imposto de Actividades Económicas. e) Fotocopia compulsada do documento de solicitude e resolución e recoñecemento da alta no correspondente réxime da Seguridade Social ou, de ser o caso, en colexio profesional e mutualidade que corresponde. f) Fotocopia compulsada do informe actualizado de vida laboral. g) Memoria económica do proxecto empresarial, asinada pola persoa solicitante, que inclúa o orzamento do investimento e o plan de financiamento que acredite a viabilidade do proxecto, segundo o modelo do anexo IV ou calquera que, respectando o contido mínimo, queira presentar a persoa solicitante. h) Fotocopias compulsadas dos recibos bancarios de pagamento das cotas do RETA ou mutualidade profesional da que se trate. i) Declaración compresiva do conxunto de todas as axudas solicitadas ou concedidas, para o mesmo concepto do proxecto ou actividade, polas administracións públicas competentes ou outros entes públicos, ou, de ser o caso, unha declaración de que non solicitou nin percibiu outras axudas ou subvencións, segundo o modelo do anexo III. j) Ficha de solicitude de transferencia bancaria acreditativa de que o solicitante é titular dunha conta, segundo o modelo do anexo V. k) Declaración responsable, entre outros aspectos, de non estar incurso nas prohibicións para obter a condición de persoa beneficiaria previstas no artigo 10 da Lei 9/2007, do 13 de xuño, de subvencións de Galicia, a autorizacións asinada pola persoa solicitante, segundo o modelo do anexo II.8.1. O procedemento de subvencións recollida nesta orde axustarase ao disposto no artigo 19.2 da Lei 9/2007, do 13 de xuño, de subvencións de Galicia, dado que polo obxecto e finalidade da subvención non resulta necesario realizar a comparación e prelación das solicitudes presentadas nun único procedemento.8.2. A instrución do procedemento levarase a cabo na Axencia de Desenvolvemento Local onde as súas técnicas analizarán a documentación presentada e farán as comprobacións ou peticións de novos documentos que sexan oportunos, procedendo a redactar, con carácter preceptivo, un informe no que se avaliará provisionalmente o grao de cumprimento dos requisitos esixidos para a concesión desta subvención. Deste informe darase conta á Comisión de Valoración, creada para tal fin, indicando contía de subvenicón de cada beneficiario e causas de exclusión no caso de seren negativa, circunstancia que só procedera cando se acredite o incumprimento dos requisitos esixidos na presente convocatoria ou outras causas excepcionais debidamente acreditadas. A Comisión de Valoración e Seguimento formada pola concelleira de Economía, Facenda, Promoción Económica e Consumo ou persoa en quen delegue, a responsable da Axencia de Desenvolvemento Local, a técnica de promoción económica e a axente de emprego e desenvolvemento local, avaliará definitivamente as solicitudes presentadas e realizará de oficio cantas actuaci´lons estime necesarias poara a determinación, coñecemento e comprobación dos datos en virtude dos que se deba formular a proposta de resolución. Do resultado das reunións mantidas pola Comisión de Valoración redactarase a acta e elaborarase proposta definitiva de concesión de subvencións.9.1. O alcalde será o órgano competente para resolver sobre a concesión ou denegación destas subvencións; resolución que se ditará por este órgano ou en que se delegase, unha vez recepcionada a proposta definitiva da Comisión de Valoración.9.2. O prazo para resolver e notificar a resolución será de 6 meses que se computará dende a data de finalización do prazo xeral de presentación das solicitudes. Transcorrido o dito prazo sen que se ditase resolución expresa, entenderase desestimada a solicitude de acordo co establecido na Lei 4/1999, do 13 de xaneiro, de modificación da Lei 30/1992, do 26 de novembro de réxime xurídico das administracións públicas e do procedemento administrativo común.9.3. As resolucións que se diten neste procedemento esgotan a vía administrativa e contra elas cabe interpoñer recurso contencioso – administrativo, no prazo de dous meses, ante o órgano competente da xurisdición contencioso – administrativa, de conformidade co disposto na lei 29/1998 do 13 de xullo, reguladora da xurisdición contenciosa administrativa. Poderase formular, con carácter potestativo, recurso de reposición no prazo dun mes, ante o mesmo órgano que ditou a resolución impugnada, de acordo coa Lei 30/1992, do 26 de novembro de réxime xurídico das administracións públicas e do procedemento administrativo común. O abono da subvención levarase a cabo mediante un pago único, previa comprobación de que a documentación xustificativa presentada é a correcta de conformidade con obxeto da subvención, e tendo en conta que ésta xa deberá formar parte da documentación que acompaña á solicitude. De ser o caso, poderá ser requirido para que acredite os puntos i) e k) da base sétima, se ten rematado o prazo de validez de seis meses do presentado coa documentación na solicitude. a) Realizar a actividade que fundamente a concesión da subvención durante un tempo mínimo dun ano, salvo por causas alleas á súa vontade, o cal deberá acreditar fidedignamente. No caso de darse de baixa con anterioridade, deberá comunicar esta circunstancia ante o Concello de Cambre no mes posterior a dita baixa. b) Xustificar ante o órgano concedinte o cumprimento dos requisitos e das condicións, así como a realización da actividade e someterse ás actuacións de comprobación que poida efectuar o Concello de Cambre. c) Comunicarlle ao órgano concedinte calquera modificación das condicións tidas en conta para a concesión da subvención, así como dos compromisos e obrigas asumidas polas persoas beneficiarias e, de ser o caso, a obtención concorrente de subvencións, axudas, ingresos ou recursos para o mesmo concepto que se subvenciona con este programa. d) Conservar os documentos xustificativos da aplicación dos fondos recibidos, incluídos os documentos electrónicos, mentres poidan ser obxecto das actuacións de comprobación e control. e) Proceder ao reintegro dos fondos percibidos nos supostos previstos no artigo 33 da Lei 9/2007, do 13 de xuño, de subvención de Galicia. Toda alteración das condicións tidas en conta para a concesión das axudas ou subvencións, así como a obtención concorrente de subvencións e axudas outorgadas por outras administracións ou outros entes públicos e privados, nacionais ou internacionais, poderá dar lugar á modificación da resolución da concesión e, eventualmente, á súa revogación.12.1. Procederá a revogación da axuda, así como reintegro total ou parcial das cantidades percibidas e a esixencia do xuro de mora correspondente desde o momento do pagamento da subvención ata a data en que se acorde a procedencia do reintegro, nos casos previstos no artigo 33 da Lei 9/2007, do 13 de xuño, de subvencións de Galicia.12.2. Procederá a revogación da axuda no suposto de non estar ao día das súas obrigas tributarias estatais, autonómicas e co Concello de Cambre, así como a da Seguridade Social, durante o período esixido de permanencia como autónomo ou na mutualidade correspondente, para a concesión de subvención (12 meses). 12.3. Procederá o reintegro total da axuda percibida ao abeiro da base segunda destas bases a obriga establecida de manter a actividade durante un ano. A obriga de reintegro establecida nos parágrafos anteriores enténdese sen prexuízo do establecido no Real decreto lexislativo 5/2000, do 4 de agosto, polo que se aproba o texto refundido da Lei sobre infraccións e sancións na orde social. Os/as solicitantes da axuda, no suposto de teren a condición de beneficiarios/as e para os efectos das actuacións de control das obrigas asumidas, estarán sometidos ao control do Concello de Cambre, que comportará á realización de todas as actuacións que se consideren oportunas para acreditar o cumprimento dos requisitos da subvención e, nomeadamente, para cumprir co requisito establecido na base décima, apartado a) deste programa. Cambre, 1 de agosto de 2012 A concelleira delegada de Economía, Facenda, Promoción Económica e Consumo (RA núm.1000, do 17/6/2011) Marta María Vázquez Golpe